49. schôdza NR SR - 9.deň - B. popoludní
Dátum: 2026-04-27
Poslanec: Števulová, Zuzana (PS)
Druh vystúpenia: Vystúpenie v rozprave

Vážení kolegovia, vážené kolegyne, ja som pôvodne rozmýšľala, že vo svojom príspevku sa budem tiež venovať jednotlivým aspektom všeobecného volebného práva, jeho ústavnému zakotveniu, ale potom mi tak vlastne došlo, keď som sa v piatok pozerala na to, kto prednáša tento návrh, akým spôsobom a čo sa tu deje, že to je vlastne úplne absolútne zbytočné. A viete, prečo to je zbytočné? Pretože predkladateľ a navrhovatelia tohto poslaneckého návrhu tu v skutočnosti nemajú dobrý úmysel a nemajú a za týmto zákonom prosto nie je dobrý motív. Tu sú len zlé a horšie motívy na predloženie takejto novely zákona, ktorá nikomu okrem strany Smer ===== Návrhu tu v skutočnosti nemajú dobrý úmysel a za týmto zákonom prosto nie je dobrý motív. Tu sú len zlé a horšie motívy na predloženie takejto novely zákona, ktorá nikomu okrem strany SMER a v skutočnosti možno ani im nepomôže. Tie motívy, ktoré sú tu a ktoré sú dôvodom, pre ktorý túto poslaneckú novelu máme, sú zlé a horšie a je to špeciálne snaha o udržanie sa pri moci, snaha o pomstu a zlomyselnosť. A vysvetlím, prečo si to myslím. V prvom rade to udržanie sa pri moci. Nuž, pozrime sa, kto tu tento návrh predkladá a kto ho v pléne a akým spôsobom odôvodňuje. Môžeme si byť totižto za toho dva a pol roka istí, že keď sa tu za tento pultík postaví váš kolega, obžalovaný podpredseda Národnej rady Tibor Gašpar. A áno, platí prezumpcia neviny, ale zároveň platí, že je obžalovaný a 11. mája sa, pán Kéry, dozvieme a budeme pozorne počúvať, aké všetky dôkazy sú zhromaždené v jeho trestnej veci a akým spôsobom sa to bude vyvíjať, tak, aby som sa vrátila k podstate. Vždy, keď sa tu postaví Tibor Gašpar a podá tu nejaký poslanecký návrh zákona, tak si môžeme byť istí, že ten poslanecký návrh zákona nesmeruje k ničomu inému, len k obmedzovaniu práv, k väčšej nespravodlivosti, k tomu, aby sa SMER udržal pri moci a k tomu, aby pomohli svojim kamošom, ktorí čelia spravodlivosti, či už premlčaním, znižovaním trestov alebo zastavovaním trestných stíhaní. To je celé, čo sa tu za tie dva a pol roka v jeho réžii deje a tento návrh nie je iný. Tento návrh, jeho cieľom je zabetónovať SMER pri moci. Ako som už povedala vo svojej faktickej poznámke, Tibor Gašpar si veľmi dobre uvedomuje, že jeho doterajšie legislatívne pokusy, ktoré podal buď priamo alebo cez vášho služobníčka na ministerstve nespravodlivosti Borisa Suska, jedinému jemu a teda ľuďom, ktorí sú obžalovaní v kauze Očistec, nepomohli. Bojí sa toho 11. mája, s tým približujúcim sa dátumom sa zvyšujú frekvencie tlačoviek z úradu vlády s ľuďmi, ktorí či už sú obžalovaní z trestnej činnosti alebo v tých trestných veciach zastupujú a kryje ich premiér autoritou svojej funkcie, ale títo ľudia vedia, že po prvé, im zatiaľ nič nepomohlo, ani ich snaha rozbiť Inštitút kajúcnika im zatiaľ nepomohla, aby Očistec nebol pred súdom, a vedia zároveň to, že definitívny verdikt padne až potom, čo končí volebné obdobie tejto vlády, čiže ich svetlou povinnosťou a snahou o to, čo sa snažia zabezpečiť, je to, aby sa tu udržali pri moci aj v roku 2027 a ďalej, pretože si chcú zabezpečiť, že prosto si ich spravodlivosť nenájde. A predstavte si, že vždy, keď tu Tibor Gašpar príde a postaví sa s takýmto návrhom zákona, ktorý nemá dobré úmysly, tak vždy je to sprevádzané nejakým veľkým konšpiračným príbehom. Máme tu niekedy také bingo, kde si tak odčiarkávame, že keď on tu stojí, čo všetko spomenie. Ja len teda námatkovo. Pamela Záleská, sudca Kliment, mali sme tu prevrat, roky 2023, 30 rozsudkov Ústavného súdu, gruzínske légie, Santusová, Lučanský, Šimečková, mama Lipšic a podobne. Teraz tu máme veľkú volebnú konšpiráciu o tom, že pri voľbe poštou zo zahraničia dochádza k podvodom. Prepáčte, kolegovia, ale to už sme tu raz počuli, keď sem v decembri 2023 naklusal minister spravodlivosti Boris Susko s tou hanebnou, promafiánskou novelou trestného zákona, tak tiež sme počuli o akýchsi 30 rozsudkoch Ústavného súdu, ktoré doteraz nikto nevidel. Ústavný súd sám povedal, že neexistujú, ale tu Tibor Gašpar doteraz tvrdí, že ony sú, a obhajoval tú novelu týmito slovami. Rovnako sa momentálne snaží vykresliť veľkú volebnú konšpiráciu pri voľbe poštou, ktorú budú opakovať, rovnako ako sa to snaží Donald Trump v USA opakovať až doteraz o veľkom volebnom podvode. Tak vy ste si povedali, že joj, tak keď to fungovalo v Amerike Donaldovi Trumpovi, poďme si to skúsiť aj na Slovensku. Zabijeme dve muchy jednou ranou, ešte aj tí progresívni voliči v zahraničí nebudú môcť odvoliť a to Progresívne Slovensko bude mať o niekoľko mandátov menej. To je totižto obnažené ako to, čo stojí v pozadí za týmto vaším návrhom, ktorým sa snažíte oklieštiť volebné právo ľuďom zo Slovenska žijúcim v zahraničí. Snaha udržať sa pri moci a snaha vymyslieť si konšpiračný príbeh podľa tej vašej rovnice, čo máte pocit, že vám funguje celé roky. Bolo to tu už naznačené, že v pozadí tých konšpiračných príbehov, ktoré si tu vy vždy vytvoríte, je, že proti vám je tu prosto nejaké obrovské spiknutie, financované, ja neviem kým, mimovládky, Soros, hocikoho si dosaďte. A hlavne proti Slovensku a proti tým chudákom, čestným Slovákom, ktorých vy ochránite. Toto je vaša rozprávka, ktorú váš predseda strany, premiér Fico, úspešne tlačí dlhé roky a vyhráva na tom volebné kampane. Raz ochráni Slovensko pred Sorosom, inokedy pred migrantmi a tí tu teraz nie sú, tak ide nás ochraňovať pred falšovaním volieb. Asi to si idete namiešať do toho koktejlu konšpirácií, ktorým zásobujete svojich voličov. A viete čo, ja už len čakám, kedy sa tu Tibor Gašpar postaví a nejako do tej veľkej volebnej konšpirácie zamieša aj Pamelu Záleskú. To by ma fakt neprekvapilo, keby sme sa ešte aj toto dozvedeli. Alebo Daniela Lipšica a jeho nehodu. Fakt čakám na to, že aké tam bude to spojenie. Dúfam, že keď odišiel, tak si to niekde vymýšľa, lebo ja si neviem predstaviť, že by tento príbeh tejto novely skončil bez takéhoto zauzlenia. Takže, kolegovia, jeden z tých zlých a horších dôvodov, ktoré vy máte preto, že ste predložili tento návrh, tento poslanecký návrh zákona, je jednoznačne snaha o udržanie sa pri moci. No a potom je tam aj tá zlomyselnosť. Nevidím ho tu, pred chvíľou tu bol pán poslanec Daniel Karas, ja som si pozrela jeho video, ktoré pred pár hodinami zverejnil na Instagrame. A naozaj nedokážem pochopiť, ako je možné, že človek, ktorý je tu rovnako ako my, zvolený hlasmi občanov a má byť členom tohto zákonodarného zboru pre všetkých občanov, si natočí znevažujúce video o Slovákoch žijúcich v zahraničí, kde hovorí, že veď keď ste si tu, si tu môžete chodiť robiť zuby alebo odrodiť, tak môžete prísť raz za štyri roky na ambasádu. To čo má byť? To vám naozaj nevadí, že sa takýmto spôsobom vyjadruje o občanoch Slovenskej republiky, ktorým má slúžiť? Takto sa vy nám tu všeličo vytýkate, že pohŕdame neviem kým všetkým, ale my by sme si nikdy takto nedovolili sa vyjadriť o nejakej skupine voličov, pretože skupina ľudí žijúcich v zahraničí je skupina voličov, je to skupina občanov a neviem, či ste nepochopili, pán Karas, teraz neviem, kde sedíte, kde ste, ale obraciam sa práve na vás. Ústava hovorí, že naša moc v úvodzovkách, ktorú tu máme ako členovia zákonodarného zboru, pochádza od občanov. Pochádza aj od tých ľudí, o ktorých vy hovoríte, že si sem prídu dať urobiť len zuby alebo sem prídu odrodiť. Čo inak spochybňujem, pretože, sorry, ale vy asi ste sa v živote nezaujímali o stav pôrodníctva na Slovensku, pokiaľ ja viem, Slováci chodia skôr rodiť do zahraničia, ako že by sem zo zahraničia kvôli nášmu úžasnému pôrodníctvu chodili, takže si to trošku opravte. Ale vráťme sa späť k videu pána poslanca Karasa a k tomu, akým znevažujúcim spôsobom sa vyjadruje o ľuďoch, ktorí sú prameňom politickej moci, ktorú vykonáva aj on v tomto parlamente. A zároveň sú prameňom finančných prostriedkov, ktorými je platený za túto politickú moc. Takže v mene tých ľudí, ktorých urážate takýmto niečím, vám hovorím, že to, čo robíte, je nízke, je to odporné a je to ponižujúce a tí ľudia vám to spočítajú, pretože tí ľudia to nie sú len tie jednotky ľudí. Tí ľudia tu majú svoje rodiny, za ktorými chodia. A čo? A keby si tu aj iba prišli urobiť zuby, a čo? Koľko Slovákov chodí do zahraničia na rôzne zákroky? Pokiaľ viem, tak to stále nie je trestné. Ani tým nič neporušujú. Takže neviem, či z vás prýšti nejaká závisť. Lebo je to len primitívna ľudská podlosť, kde sa prosto vysmievate ľuďom zo zahraničia, ktorí prichádzajú z rôznych dôvodov. Sú to predsa občania. Oni sem môžu prísť pre hocičo. Môžu si sem prísť dať k zubárovi raz za rok skontrolovať zuby, môžu si sem prísť navštíviť svoju matku a otca a môžu si sem prísť len tak na dovolenku. Je to úplne jedno. Tí ľudia sú slovenskí štátni občania, majú na to právo. Majú. A to, že ich takto rozdeľujete, občanov, od ktorých pochádza vaša moc, to je naozaj neuveriteľná zlomyselnosť a hrubosť a mali by ste sa za to hanbiť. A k tej zlomyselnosti dodávam aj tie ďalšie dopady, ktoré bude mať tento návrh zákona na ľudí žijúcich v zahraničí, pretože Irena Biháriová, moja kolegyňa, to už spomenula vo svojej faktickej poznámke. V zákone sa vylučuje možnosť použiť tú prenosnú volebnú schránku pri voľbe na ambasádach v zahraničí. A ja sa teda pýtam, teda logicky, však samozrejme, keď máte veľvyslanectvo v Iráne, ktoré pokrýva okrem Iránu trebárs aj Pakistan a Afganistan, tak asi nebudete chodiť s prenosnou urnou za ľuďmi, ktorí pre svoj zdravotný stav sa nemôžu dostaviť na ambasádu. Ale pýtam sa a znova poukazujem na pána poslanca Karasa, ktorý v tom videu tvrdí, že vy chcete len rovnosť pre všetkých. Akým spôsobom zabezpečíte rovnosť pri tejto voľbe na ambasádach pre ľudí, ktorí žijú v zahraničí a sú imobilní, sú starší a pre svoj vek nemôžu cestovať na ambasádu? Alebo pre tehotné ženy vo vysokom štádiu tehotenstva, ktoré už nemôžu nastúpiť do lietadla a zaletieť si na ambasádu, lebo aj také budú v deň volieb. Budú ženy, ktoré nemôžu pre svoju tehotnosť letieť. Budú ženy ako ja, ktoré dojčia dieťa. Ja keby som žila v zahraničí a chcem prísť počas dojčenia odvoliť na ambasádu, ktorá je možno tisícky km ďaleko, tak musím absolvovať viachodinový let spolu s mojím dieťaťom, keďže ho dojčím, nemôžem si dovoliť od neho byť preč na dlhšie ako dve alebo tri hodiny. A to sú ďalšie náklady. Ďalšia potreba mať možno pri sebe človeka, ktorý mi s tým dieťaťom pomôže, aby som ja vôbec mohla ísť do tej miestnosti. A vy ako týmto idete zabezpečovať rovnaké podmienky pre všetkých. Ako? A pre tých chorých a pre tých ľudí, čo nemajú toľko peňazí. A pre ľudí, máme občanov Slovenskej republiky, ktorí robia na zahraničných humanitárnych misiách vo vojnou ťažko skúšaných krajinách, tí ako naplnia svoju možnosť prísť na ambasádu? A keď bude znova taká udalosť ako bombardovanie Iránu a evakujú konzulát, tak sa spýtam, že ako tam bude naplnená táto možnosť ísť voliť? Ako? Kam pôjdu? Kam pôjdu tí ľudia? Nepočujem. Prihláste sa vo faktickej, nemôžem vám odpovedať. To sú všetko otázky, ktoré tento váš zlomyselný návrh, zlomyselný, vyvoláva. Je to návrh, z ktorého úplne prýšti zlomyselnosť, pretože jeho cieľom je obmedziť volebné právo tisícom zahraničných Slovákov a Sloveniek, ktorým napriek tomu, že žijú mimo hraníc Slovenska, na Slovensku a jeho smerovaní záleží. Čiže je to naozaj veľmi, veľmi primitívna zlomyselnosť a mne je z toho veľmi smutno. No a nakoniec si myslím, že tým posledným dôvodom, ktorý je v pozadí toho celého, je niečo, čo môžeme nazvať pomstou alebo snahou dať nám najavo, že vy môžete všetko a urobíte to, že podupete práva ľudí, ktorí vás nevolia, ktorí sú proti vám, pretože tak, ako sa snažíte odstaviť kritické hlasy na Slovensku, či už sú to médiá, mimovládky, tu sa nás snažíte umlčiavať, prosto hocikto, kto vás kritizuje, musí byť nejakým spôsobom odstavený a musíte mu dať najavo, že vy dominujete, že majú byť tí ľudia ticho, že sa vás majú báť. Tak tak sa snažíte pristupovať a začínate pristupovať aj k tým voľbám. Najskôr obmedzíte a zoberiete možnosť voliť Slovákom zo zahraničia, tisícom z nich. A potom sa chystáte na ešte horšiu vec. Vy sa chystáte na to, že Majú báť, tak tak sa snažíte pristupovať a začínate pristupovať aj k tým voľbám. Najskôr obmedzíte a zoberiete možnosť voliť Slovákom zo zahraničia, tisícom z nich. A potom sa chystáte na ešte horšiu vec. Vy sa chystáte na to, že počas volebnej kampane budete manipulovať voľbami na Slovensku. Tým, aké informácie sa dostávajú k ľuďom, či už online alebo offline. Robíte to nakoniec cez tie svoje konšpirácie celé toto funkčné volebné obdobie. Ale ja verím tomu, že sa chystáte ešte na horšie veci, možno aj s pomocou iných nedemokratických režimov, však, preto ste si dosadili na čelo syna Čika Tibora Gašpara, Pavla Gašpara, ktorý SIS obrátil na svoj prospech a úplne ju rozvrátil a nebojuje proti hybridným hrozbám, ktoré, ktoré na Slovensko a do Európy prichádzajú a sú najmä z Ruska. Naopak však, mali sme tu prípad, správne to tu ktosi spomenul, Voice of Europe, kedy Slovensko nepochopiteľným spôsobom, áno. A nepochopím, pán Šipoš, nepochopiteľným spôsobom poskytlo dočasné útočisko pánovi Marčevskému napriek tomu, že preukázateľne robil prácu v neprospech Európskej únie, Česka a nakoniec aj Slovenska. Prečo asi? Prečo asi takíto ľudia môžu slobodne na Slovensku pobývať, či už na kratší alebo dlhší čas, ako je to pri sekte Alatra a pri ostatných ľuďoch, ktorí sú nejakým spôsobom napojení na Rusko. Prečo sem môže prísť veľvyslanec, ktorý je tu v súčasnosti namiesto toho, aby, aby sme sa proti nemu vymedzili? No asi preto, že pripravujete sa na ešte väčšie zásahy. Možno nebudú také priame, že by ste manipulovali hlasmi alebo si ich kupovali, kto vie, ale určite budete chcieť využiť informácie a ich skresľovanie. Poskytovanie rôznych hoaxov a dezinformácií cez tú sieť tých spriatelených dezinfo influencerov, ktorú si budujete, aby ste ovplyvnili, ako dopadnú voľby na Slovensku v roku 2027. Lebo vy už viete, že ich nemôžete vyhrať čestne. Vy to viete a možno niektorí veríte ešte, že to je v poriadku, ale tí ľudia, ktorí vedú vašu koalíciu, vedia, že nemôžu vyhrať čestne a tak sa a chladnokrvne rozhodli obetovať všetko demokratické, nás, všetkých ostatných hodiť cez palubu a udržať sa pri moci za každú cenu. To je ich konečným cieľom. Udržať sa pri moci za každú cenu a tento návrh zákona je jednou z tých skladačiek v tej stavebnici. Tak to je. A my poznáme tie vaše motívy a budeme o nich hovoriť. Pretože treba obnažovať realitu až na kosť a treba hovoriť o tom, čo je za týmto všetkým. Tu už sú úplne zbytočné akékoľvek politologické alebo právnické debaty, lebo vy na to nedáte, vy to len stlačíte. Vám ide len a len o udržanie sa pri moci. A to je tá pravda, ktorá stojí za týmto návrhom zákona, ale všetci tí ľudia, ktorí podpísali túto výzvu, takmer 100 000, tí ľudia to vidia a ich príbuzní to vidia. A tí ľudia vám to v tých voľbách, verím, že zrátajú. Ďakujem. Ďakujem pekne.